**ჩხოროწყუს მუნიციპალიტეტის საკრებულოს წევრის,**

**ჯანო პერტაიას მიერ 2020 წელს გაწეული სამუშაოს**

**ანგარიში**

ჩემს მიერ წარმოდგენილი ანგარიში მოიცავს 2020 წლის 1 იანვრიდან 31 ოქტომბრამდე გაწეულ სამუშაოს.

ჩხოროწყუს მუნიციპალიტეტის საკრებულოს რეგლამენტის მიხედვით, მე, ჯანო პერტაია, როგორც საკრებულოს წევრი და ამავე დროს საკრებულოს თავმჯდომარის მოადგილე ვალდებული ვარ გაწეული საქმიანობის შესახებ ამომრჩეველს ანგარიში ჩავაბარო.

ჩემი საქმიანობის მთავარი მიმართულება და ამოცანაა მიღებული ნდობის შენარჩუნება, პოლიტიკური პროცესების მართვაში მონაწილეობა და გადაწყვეტილების მიღება მოსახლეობის მაქსიმალური ინტერესების გათვალისწინებით.

2020 წლის 16 აგვისტომდე გახლდით საკრებულოს ფრაქცია „ქართული ოცნება-დემოკრატიული საქართველო“-ს თავმჯდომარე, ხოლო 2020 წლის 16 აგვისტოდან არჩეული ვარ საკრებულოს თავმჯდომარის მოადგილის პოზიციაზე.

ადგილობრივი თვითმმართველობის კოდექსის 36-ე მუხლის თანახმად, მუნიციპალიტეტის საკრებულოს თავმჯდომარის მოადგილე მუნიციპალიტეტის საკრებულოს რეგლამენტით დადგენილი წესით ასრულებს საკრებულოს თავმჯდომარის მოვალეობას მის მიერ უფლებამოსილების განხორციელების შეუძლებლობის შემთხვევაში და საკრებულოს თავმჯდომარის არყოფნის შემთხვევაში პასუხისმგებელი ვარ საკრებულოს ბიუროს სხდომების ორგანიზებაზე; საკრებულოს კომისიების მუშაობის; საკრებულოს კომისიებისა და მერიის შესაბამისი სამსახურების ურთიერთობათა კოორდინაციაზე; საკრებულოს კომისიებისა და აპარატის კოორდინირებულ მუშაობაზე; საკრებულოს და მოსახლეობის ურთიერთკავშირის ხელშეწყობაზე. ასევე ვარ საფინანსო-საბიუჯეტო და სოციალურ საკითხთა კომისიების წევრი. მუნიციპალიტეტის საკრებულოს ბიუროს წევრი. ჩხოროწყუს მუნიციპალიტეტის ტერიტორიაზე პირის ცხოვრების დამდგენი კომისიის თავმჯდომარის მოადგილე. საკრებულოს სხდომებთან ერთად აქტიურად ვარ ჩართული ზემოთ ხსენებულ კომისიებში შემოსული საკითხების განხილვასა და ბიუროს მუშაობაში.

ვარ საკრებულოს მაჟორიტარი წევრი და წარმოვადგენ ქალაქ ჩხოროწყუს მაჟორიტარულ ოლქს. მუდმივი კომუნიკაცია მაქვს ქალაქ ჩხოროწყუს მოსახლეობასთან. ვმართავ მათთან შეხვედრებს როგორც სხვადასხვა საარჩევნო უბნების მიხედვით ასევე ინდივიდუალურ ფორმატში.

აქტიურად ვიყავი ჩართული სახელმწიფოსა და მუნიციპალიტეტის მიერ განხორციელებულ სხვადასხვა პროგრამებში, კერძოდ: აზიურ ფაროსანასთან ბრძოლის პროგრამა, სოფლის განვითარების მხარდაჭერის პროგრამა, თხილის კულტურის გადარჩენის პროგრამა და სხვა.

კორონავირუსის პანდემიიდან გამომდინარე მაქსიმალურად ვიყავი ჩართული მოსახლეობის მძიმე სოციალური ფონის შემსუბუქების მიზნით ჩატარებულ ყველა ღონისძიებაში.

ჩემი, როგორც საკრებულოს წევრის, მუშაობის მანძილზე შეძენილი გამოცდილებიდან გამომდინარე, უფლებამოსილების ვადის ამოწურვამდე, მაქსიმალურად ვიქნები ჩართული მოსახლეობის მიერ დაყენებულ სხვადასხვა პრობლემური საკითხების მოგვარებაში.

**ჯანო პერტაია**

**ჩხოროწყუს მუნიციპალიტეტის საკრებულოს**

**თავმჯდომარის მოადგილე**

**თარიღი: 26.10.2020 წ.**